cyanic-selkie/wikianc huggingface dataset:
ประจักษ์ มหาวงศ์
ประวัติ
ใน พ.ศ. 2552 ประจักษ์เป็นนักจักรยานถนนทีมชาติไทยผู้เข้าร่วมการแข่งขันรายการบินห์เยืองเทเลวิชันคัพ 2009 ที่ประเทศเวียดนาม และในเดือนสิงหาคมของปีเดียวกันนี้ เขาได้เข้าแข่งขันจักรยานชิงแชมป์เอเชีย ครั้งที่ 29 ที่ประเทศอินโดนีเซีย ในประเภทถนนอินไลน์เรซชาย รวมถึงในวันที่ 13 ธันวาคม เขาได้เข้าแข่งขันจักรยานประเภทไทม์ไทรอัลชาย ที่ระยะทาง 40 กิโลเมตร ในการแข่งกีฬาจักรยานในซีเกมส์ 2009 ที่ประเทศลาว วันที่ 29 มกราคม พ.ศ. 2554 ประจักษ์เข้าแข่งขันจักรยานถนนชิงแชมป์ประเทศไทย ประจำปี 2554 ชิงถ้วยพระราชทาง "คิงส์คัพ" สนามที่ 1 ณ จังหวัดเชียงราย ซึ่งเขาได้อันดับ 4 และเป็นอันดับที่ดีที่สุดของนักจักรยานไทยที่เข้าแข่งขันสนามดังกล่าว
Atelanthera
Atelanthera เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ เอเชียกลางถึงตะวันตก หิมาลัย
สปีชีส์ในสกุล ได้แก่:
กีฬารักบี้ฟุตบอลในกีฬาแห่งชาติครั้งที่ 44
กีฬารักบี้ฟุตบอลในกีฬาแห่งชาติ ครั้งที่ 44 จัดแข่งขันที่สนามฟุตบอลบึงบอระเพ็ด จังหวัดนครสวรรค์ กำหนดแข่งขันระหว่างวันที่ 11–21 ธันวาคม พ.ศ. 2558
ทางหลวงแผ่นดินหมายเลข 369
ทางหลวงแผ่นดินหมายเลข 369 หรือ ถนนเลี่ยงเมืองสิงห์บุรี เป็นทางหลวงแผ่นดินในตัว อำเภอเมืองสิงห์บุรี จังหวัดสิงห์บุรี มีระยะทางสั้น ๆ ตลอดทั้งสาย 1.434 กิโลเมตร เป็นถนนขนาด 4 - 6 ช่องจราจรไป-กลับ ตลอดทั้งสาย โดยเริ่มต้นที่แยกศาลหลักเมือง ตัดกับทางหลวงแผ่นดินหมายเลข 309 และ ทางหลวงแผ่นดินหมายเลข 311 แล้วไปสิ้นสุดที่แยกวีรชน ตัดกับทางหลวงแผ่นดินหมายเลข 3030 และ ทางหลวงชนบท สห.3026 เป็นเส้นทางในความรับผิดชอบของแขวงทางหลวงสิงห์บุรี
มงกุฎดอกส้ม
มงกุฎดอกส้ม เป็นละครโทรทัศน์จากบทประพันธ์ของถ่ายเถา สุจริตกุลในชื่อเรื่องเดียวกัน เรื่องราวของครอบครัวเจ้าสัวชาวจีน กับการเข้ามาของหญิงสาวที่พบเรื่องราวต่างๆ ในคฤหาสน์ที่ไม่ได้สวยงามอย่างภาพที่เธอมองจากภายนอก ผู้ประพันธ์ได้รับแรงบันดาลใจมาจากนิยายจีนเรื่อง 妻妾成群 (Wives and Concubines) ของซูถง โดยมีการซื้อลิขสิทธิ์บทประพันธ์อย่างถูกต้องเพื่อที่จะนำมาดัดแปลง ส่วนภาพยนตร์เรื่องผู้หญิงคนที่สี่ชิงโคมแดง (大紅燈籠高高掛, Dà Hóng Dēnglóng Gāogāo Guà, Raise the Red Lantern) ของจางอี้โหมว ที่มีความคล้ายคลึงกันนั้นก็ดัดแปลงมาจากนิยายของซูถงเช่นกัน และภาพยนตร์ดังกล่าวออกฉายก่อนที่ละครโทรทัศน์จะออกอากาศ มงกุฎดอกส้มได้รับการสร้างเป็นละครโทรทัศน์ถึง 2 ครั้ง โดยครั้งแรกออกอากาศทางสถานีโทรทัศน์สีกองทัพบกช่อง 7 เมื่อปี พ.ศ. 2539 และครั้งที่สองออกอากาศทาง สถานีวิทยุโทรทัศน์ไทยทีวีสีช่อง 3 ในช่วงปลายปี พ.ศ. 2553
คนึงพิมพ์ ธนพิชชากรณ์
หนิม คนึงพิมพ์ ธนพิชชากรณ์ (นามสกุลเดิมคือ พรมกร เปลี่ยนเมื่อวันที่ 9 ตุลาคม พ.ศ. 2530) นักร้องและนักแสดงชาวไทย ซึ่งเป็นที่รู้จักจากการเข้าประกวดในรายการ ทรู อะคาเดมี่ แฟนเทเชีย ซีซั่นที่ 5 มีรหัสประจำตัวคือ V9 มีเอกลักษณ์และความสามารถที่โดดเด่นในการร้องเพลงลูกทุ่ง
งานเพลงของ หนิม จะเป็นแนวเพลงลูกทุ่งสมัยใหม่ โดยมีจุดเด่นตรงที่มีการนำดนตรีและภาษาที่เป็นเอกลักษณ์ของชาวไทยภาคเหนือมาสอดแทรกเกือบจะทุกๆเพลง
จนถึงปัจจุบัน หนิม มีผลงานเพลงและการแสดงออกมาอย่างต่อเนื่อง ล่าสุดหนิมกำลังมีผลงานซิงเกิ้ลเพลง "คนมีหัวใจไม่ทำแบบนี้" และผลงานการแสดงเรื่อง 7 วันจองเวร 2, แหวนดอกไม้ และ คุณชายไก่โต้ง
ประวัติ
คนึงพิมพ์ ธนพิชชากรณ์ (ภาษาเหนือ แปลว่า นิ่ง) เกิดเมื่อวันที่ 9 ตุลาคม พ.ศ. 2530 มีภูมิลำเนาอยู่ที่ อำเภอเวียงป่าเป้า จังหวัดเชียงราย มีพี่น้อง 2 คนโดย หนิม เป็นลูกสาวคนโต และมีน้องชายอีก 1 คน ศึกษาในระดับประถมศึกษาที่ โรงเรียนเวียงกาหลง และระดับมัธยมศึกษาที่ โรงเรียนเวียงป่าเป้าวิทยาคม จากนั้นได้เข้าศึกษาต่อที่คณะวิทยาการจัดการ มหาวิทยาลัยราชภัฏเชียงใหม่ และหลังจากที่เข้ามาทำงานในกรุงเทพ หนิมได้ย้ายมาศึกษาและจบการศึกษาระดับปริญญาตรีที่คณะนิเทศศาสตร์ สาขาการโฆษณาเชิงกลยุทธ์ มหาวิทยาลัยกรุงเทพ ปัจจุบันศึกษาต่อในระดับปริญญาโท คณะนิเทศศาสตร์ สาขาการสื่อสารเชิงกลยุทธ์ที่มหาวิทยาลัยกรุงเทพโดยได้รับทุน BU Creative จากทางมหาวิทยาลัย
หนิม สนใจการร้องเพลงมาตั้งแต่เด็กโดยได้รับการสนับสนุนจากครอบครัวเป็นอย่างดี เริ่มจากการประกวดร้อง"เพลงกล่อมลูกภาคเหนือ" เมื่อตอนอายุ12ปี  ได้รับรางวัลรองชนะเลิศอันดับที่1 จากมหาวิทยาลัยมหิดล  และได้รับรางวัลจากพลเอกเปรม  ติณสูลานนท์   ตลอดระยะเวลาที่หนิมเรียนอยู่โรงเรียนมัธยมได้รับการสนับสนุนจากอาจารย์เป็นอย่างดีให้เริ่มฝึกทักษะในด้านต่างๆ  เช่น  การประกวดมารยาทไทย  และการส่งเธอเข้าแข่งขันการพูดในที่ประชุมชน  จนได้รับรางวัลชนะเลิศระดับภูมิภาค  จากการเล่าเรื่อง "หนังสือที่ฉันประทับใจ" จากนั้นจึงเริ่มมาหันมาร้องเพลงอย่างจริงจังเมื่ออายุ 14 ปีเพราะชื่นชอบเพลงลูกทุ่งจากละครเรื่อง "สาวน้อยคาเฟ่" ที่มี จอย ศิริลักษณ์ เป็นนางเอก  โดยคุณพ่อได้ตั้งวงดนตรีเล็กๆของตัวเองชื่อ "วงผึ้งน้อย" ให้กับหนิม  เพื่อให้ลูกสาวได้ฝึกร้องเพลงและรับงานแสดงใกล้บ้าน   จากนั้นเมื่ออายุ 17 ปี หนิมจึงเริ่มที่จะเข้าแข่งขันประกวดร้องเพลงในหลายๆเวทีตั้งแต่ระดับโรงเรียนจนถึงระดับประเทศ ได้รับรางวัลต่างๆมามากมาย หนิมเป็นนักร้องนำคนแรกของวงดนตรีลูกทุ่งของโรงเรียนเวียงป่าเป้าวิทยาคม  เข้าประกวดรายการลูกทุ่งปปส. , รายการชิงช้าสวรรค์ และรายการอื่นๆอีกมากมาย
ความสามารถพิเศษที่ติดตัวหนิมมาตั้งแต่เด็กๆ คือ นาฏศิลป์ โดยเฉพาะการ ฟ้อนรำ ตามแบบศิลปะทางภาคเหนือ เช่น ฟ้อนสาวไหม, ฟ้อนดาบ, ฟ้อนแม้ว, รำแม่ปิง ฯลฯ  ด้วยใจรักและได้รับการสนับสนุนจากครอบครัวจึงทำให้การฟ้อนรำของหนิมเป็นที่ชื่นชอบของทุกคนที่ได้พบเห็น  และฝากลูกหลานมาเรียนฟ้อนรำตั้งแต่หนิมอายุ 11 ปี
ฟุตบอลทีมชาติมาลี
ฟุตบอลทีมชาติมาลี เป็นทีมฟุตบอลตัวแทนของสาธารณรัฐมาลีในการแข่งขันระดับชาติ อยู่ภายใต้การบริหารงานของสหพันธ์ฟุตบอลมาลี และเป็นสมาชิกของสมาพันธ์ฟุตบอลแห่งแอฟริกา (CAF) และฟีฟ่า
ถึงแม้ว่าทีมชาติมาลียังไม่เคยผ่านเข้าไปเล่นในฟุตบอลโลกรอบสุดท้าย แต่เคยผ่านเข้าไปแข่งขันในกีฬาโอลิมปิก 1 ครั้ง ในโอลิมปิก 2004 ที่กรุงเอเธนส์ ประเทศกรีซ โดยผ่านเข้าถึงรอบ 8 ทีมสุดท้าย ส่วนผลงานระดับทวีปเคยแข่งขันในรายการแอฟริกันเนชันส์คัพ 12 สมัย และสามารถคว้าตำแหน่งรองชนะเลิศได้ในปี 1972 ที่ประเทศแคเมอรูน
ดีเอ็นเอส
ประโยชน์ที่สำคัญของดีเอ็นเอส คือช่วยแปลงหมายเลขไอพีซึ่งเป็นชุดตัวเลขที่จดจำได้ยากมาเป็นชื่อที่สามารถจดจำได้ง่ายแทน
วอลเลย์บอลชายทีมชาติปวยร์โตรีโก
วอลเลย์บอลชายทีมชาติปวยร์โตรีโก (Selección de voleibol de Puerto Rico) เป็นทีมชาติของปวยร์โตรีโก และเป็นส่วนหนึ่งในการแข่งขันวอลเลย์บอลระดับนานาชาติ ในปี ค.ศ. 2007 ทีมชาติปวยร์โตรีโกได้รับรางวัลเหรียญเงินในการแข่งขันชิงแชมป์วอลเลย์บอลชายชิงแชมป์นอร์เซกา หลังจากเอาชนะทีมชาติคิวบาในรอบรองชนะเลิศ
เอ็ม8 เกรย์ฮาวด์
รถหุ้มเกราะเบา เอ็ม8 เป็นรถหุ้มเกราะขนาด 6×6 ที่ฟอร์ด มอเตอร์ คอมเพนีผลิตขึ้น ในช่วงสงครามโลกครั้งที่สอง มันใช้งานตั้งแต่ปี ค.ศ. 1943 โดยกองทหารสหรัฐและบริติชในยุโรปและตะวันออกไกลจนกระทั่งสงครามยุติลง ยานพาหนะนี้ส่งออกไปอย่างกว้างขวางและในปี ค.ศ. 2006 ยังคงประจำการอยู่ในบางประเทศ
ในการเข้าประจำการในบริติช เอ็ม8 เป็นที่รู้จักกันคือ "เกรย์ฮาวด์" เป็นชื่อเล่นที่ไม่ค่อยมีใครเคยใช้ในสหรัฐ กองทัพบกบริติชได้พบว่ามันหุ้มเกราะเบาบางเกินไป โดยเฉพาะพื้นที่บนตัวรถถัง ซึ่งทุ่นระเบิดต่อต้านรถถังสามารถที่จะทะลุเจาะเข้ามาได้ง่าย(วิธีแก้ปัญหาของพลขับคือการบุรองพื้นห้องพลขับด้วยกระสอบทราย) อย่างไรก็ตาม มันได้ถูกผลิตเป็นจำนวนมาก เอ็ม8 เกรย์ฮาวด์นั้นมีความคล่องตัวบนถนนได้อย่างยอดเยี่ยม ทำให้เป็นส่วนประกอบของการสนับสนุนในการรุกของขบวนยานหุ้มเกราะของอเมริกันและบริติช มันเป็นการขับบนพื้นดินที่ขรุขระเพียงเล็กน้อย โดยเฉพาะในพื้นดินโคลน
Astus
Astus เป็นสกุลของพืชดอกที่อยู่ในวงศ์ Myrtaceae.
ถิ่นกำเนิดของมันคือ ทางตะวันตกเฉียงใต้ของออสเตรเลีย
สปีชีส์ในสกุล ได้แก่:
แอชลีย์ โรเบิร์ตส์
แอชลีย์ อัลลิน โรเบิร์ตส์ (Ashley Allyn Roberts) (เกิด 14 กันยายน พ.ศ. 2524) เป็นนักร้อง นักเต้น นักแสดง นางแบบ และบุคคลในโทรทัศน์ชาวอเมริกัน เธอเป็นสมาชิกของวงดนตรีป๊อปอเมริกันและเต้นประกอบ The Pussycat Dolls
ในปี พ.ศ. 2557 โรเบิร์ตส์เปิดตัวสตูดิโออัลบั้มเดี่ยว Butterfly Effect เธอเคยปรากฏตัวในรายการโทรทัศน์ของอังกฤษหลายรายการ เช่น I'm a Celebrity...Get Me Out of Here! (2012), Dancing on Ice (2013–2014), Ant & Dec's Saturday Night Takeaway (2013–2016), The Jump (2015) และ Strictly Come Dancing (2018)
ซารีนาวาซิลีซา เมเลนเตเยวา
แหล่งข้อมูล
1579
ผจญภัยปริศนาราชินีหิมะ
โฟรเซน 2 เปิดรอบปฐมทัศน์ที่โรงภาพยนตร์ดอลบีเธียร์เตอร์เมื่อวันที่ 7 พฤศจิกายน 2562 และออกฉายเป็นการทั่วไปในวันที่ 22 พฤศจิกายน โดยวอลท์ดิสนีย์แอนิเมชันสตูดิโอส์ ได้รับเสียงวิจารณ์ในแง่บวกจากนักวิจารณ์ ถึงแอนิเมชัน, ดนตรีประกอบ, เพลงประกอบ, งานภาพ และเสียงพากย์ ในขณะที่ได้รับเสียงวิจารณ์บางส่วนถึง เนื้อเรื่องที่ซับซ้อน รวมทั้ง เนื้อเรื่องและการตัดสินใจของตัวละครที่เบาบางเกินไป รวมถึงโทนเรื่องที่มืดหม่นกว่าภาคแรก รวมถึงเพลงประกอบที่ไม่ติดหูเท่าภาคแรก
ภาพยนตร์ประสบความสำเร็จทางพาณิชย์ ด้วยรายได้ 1450 ล้านดอลลาร์ เป็นภาพยนตร์แอนิเมชันที่ทำเงินสูงสุดเป็นอันดับสอง ทั้งยังถูกเสนอชื่อเข้าชิงรางวัลลูกโลกทองคำถึง2สาขา
ในปี 2023 ภาพยนตร์ลำดับที่สาม "Frozen 3" ชื่อไทย "ผจญภัยอาณาจักรราชินีหิมะ" กำลังอยู่ในระหว่างการพัฒนา และทำให้แฟรนไชน์ดังกล่าวมีภาพยนตร์ไตรภาค รวมถึงเป็นไตรภาคที่สร้างโดยวอลต์ดิสนีย์แอนิเมชั่นสตูดิโอ
เนื้อเรื่อง
สามปีหลังจากพิธีราชาภิเษกของอาณาจักร ในงานเฉลิมฉลองฤดูใบไม้ร่วงของแอเรนเดลล์ เอลซ่า ผู้เป็นราชินี เฉลิมฉลองงานร่วมกัน อันนา น้องสาวของตน, คริสตอฟฟ์ คนขนส่งของประจำอาณาจักร และคนรักของอันนา และสเวน พร้อมทั้งโอลาฟ ตุ๊กตาหิมะ แต่เอลซ่ายังคงมีเรื่องข้องใจเกี่ยวกับที่มาของตน เมื่อมีเสียงเรียกประหลาดร้องหาเธอตลอดเวลา แต่เธอไม่ได้บอกใคร อันนาแม้จะสงสัยแต่ก็ทำได้แค่สังเกตพี่สาว ในขณะที่คริสตอฟฟ์วางแผนที่จะขอแต่งงานในวันเดียวกัน แต่ทั้งคู่ดันมีปากเสียงเพราะความเขินของเขา ในคืนนั้นเอลซ่าโดนรบกวนและตอบรับเสียงเรียกปริศนา จนทำให้เธอเผลอใช้พลังปลุกจิตวิญญาณป่าต้องมนตร์อีกครั้งโดยไม่ได้ตั้งใจ ทำให้อาณาจักรแอแรนเดลล์เกิดอาเพศขึ้น ทำให้พวกเขาและชาวเมืองทั้งหมดต้องพากันหลบหนีขึ้นไปที่บนเขา เอลซ่ากับอันนาได้รู้ความจริงจาก ผู้เฒ่าเพบบี้ โทรลล์ที่ปรึกษาของอาณาจักร ว่าสิ่งที่เอลซ่าทำ กำลังจะนำหายนะมาสู่อาณาจักร เอลซ่าจึงตัดสินใจที่จะเดินทางไปที่ป่าต้องมนตร์แห่งนั้น แต่อันนาไม่ยอม เพราะผู้เฒ่าเพบบี้เตือนเธอไว้ว่าเอลซ่าอาจถูกพลังมหัศจรรย์เข้าครอบงำ
ทั้งหมดจึงพากันเดินทางข้ามผ่านดินแดนทางเหนือโดยมีเสียงเรียกเป็นตัวนำทาง และได้พบกับเสาหินทั้ง 4 ที่แทนจิตวิญญาณของป่า ที่มีม่านหมอกประหลาดปกคลุมอยู่ แต่เอลซ่ากลับใช้พลังเปิดทางเข้าไปได้ แต่แล้วทั้งหมดก็ถูกโจมตีโดยจิตวิญญาณลม เอลซ่าใช้พลังน้ำแข็งของตัวเองยิงพลังออกมาจนมันสงบ แต่ก็สร้างรูปปั้นน้ำแข็งขึ้นมาซึ่งแทนภาพของความทรงจำของบิดาและมารดาซึ่งแท้จริงแล้ว ราชินีอีดีน่าในวัยเยาว์ คือผู้ช่วยชีวิตราชาแอคนาร์ไว้ ก่อนจะได้พบกับกองกำลังทหารของอาณาจักรแอเรนเดลล์ที่ติดอยู่ในป่า และชนเผ่านอร์ธันดร้าที่ยังคงมีความบาดหมางกันอยู่ ไม่ทันจะได้พูดอะไร จิตวิญญาณไฟก็พลันไหม้ป่า เอลซ่าใช้พลังของตนต่อสู้จนพบว่า รูปลักษณ์ของจิตวิญญาณไฟ คือซาลาแมนเดอร์ที่กำลังตื่นตกใจ เอลซ่าใช้พลังทำให้มันสงบลง เอลซ่าและอันน่าถกเถียงกันเรื่องที่เอลซ่าชอบเอาตัวเองไปเสี่ยง เอลซ่าสัญญาว่าจะไม่ให้เกิดเรื่องแบบนั้นอีก ทั้งคู่เริ่มสานสัมพันธ์กับผู้คนในป่า โดยการประกาศว่า พระราชมารดาของตน พระราชินีอิดูน่า คือ ชาวนอร์ธันดร้า และ พระราชบิดา พระราชาแอคนาร์ คือ ชาวแอเรนเดลล์ เอลซ่าได้สัมผัสจากผ้าคลุมไหล่ของมารดาที่ฮันนี่แมเรนชี้ไว้ว่า จิตวิญญาณที่ห้า คือสะพานเชื่อมใจผู้คนด้วยพลังมหัศจรรย์
ทว่า ระหว่างที่กำลังตั้งค่ายอยู่ อสูรศิลา จิตวิญญาณแห่งดินได้ออกลาดตระเวน เอลซ่ากลัวความปลอดภัยของทุกคน จึงตัดสินใจที่จะออกเดินทางต่อไปคนเดียว ในขณะที่อันนาใจจดจ่อกับการปกป้องพี่สาวไม่ยอมให้เป็นเช่นนั้น ขอตามไปด้วยร่วมกับโอลาฟ จึงไม่รู้ว่า คริสตอฟฟ์ ที่วางแผนร่วมมือกับ ไรเดอร์ ในการขอเธอแต่งงาน คริสตอฟต้องเดินทางร่วมกับขบวนคนในป่าอย่างใจสลาย เอลซ่าและอันนา และโอลาฟเดินทางขึ้นมาทางเหนือจนพบซากเรืออัปปางของ พระราชาแอคนาร์ และ พระราชินีอิดูน่า เอลซ่าใช้พลังในการดูความทรงจำผ่านน้ำ อันนาที่เห็นแผนที่การเดินเรือ จึงรู้ว่าแท้จริงแล้วทั้งคู่เดินทางออกทะเลกาฬเพื่อจะไปยังอะโธฮารัน แม่น้ำซึ่งถูกบอกเล่าในเพลงกล่อมเด็กที่ราชินีอิดีน่าเคยร้องให้ฟัง ที่ซึ่งมีทุกคำตอบในอดีตรออยู่ แต่ก็เสียชีวิตก่อนที่จะไปถึง ทั้งคู่เสียใจ เอลซ่าซึ่งรู้สึกผิดมากที่ตนเป็นต้นเหตุของการเสียชีวีตของพระราชบิดาและพระราชมารดาจึงตัดสินใจใช้พลังสร้างเรือพาอันนากับโอลาฟไหลไปกับแม่น้ำเพื่อความปลอดภัย ในขณะที่ตนจะเดินทางไปที่ทะเลกาฬเพียงคนเดียว
อันนากับโอลาฟต้องหลบหนีจากอสูรศิลาที่หลับใหลอยู่ข้างแม่น้ำจนพลัดตกลงไปในถ้ำ ในขณะที่เอลซ่าใช้พลังข้ามทะเลกาฬ แต่ก็ต้องต่อสู้กับ นูค จิตวิญญาณน้ำ รูปลักษณ์เป็นม้าที่เข้ามาขัดขวาง แต่ในที่สุดเธอก็ใช้พลังทำให้มันสงบลงได้ เธอสามารถเดินทางไปถึงที่อะโตฮัลลาน และได้ค้นพบที่มาว่า พลังของตนมาจากการกระทำของมารดาที่ได้ใช้พลังเพื่อช่วยเหลือบิดา และปลดเปลื้องสิ่งที่ค้างคาใจในตัวตนของตัวเอง กลายเป็นจิตวิญญาณที่ห้าอย่างเต็มตัว แต่ทว่าความทรงจำของที่นั่น ล่อลวงทำให้เธอไปไกลเกินไป แม้เธอจะได้รู้ความจริงถึงต้นตอของความขัดแย้งระหว่างแอเรนเดลล์และนอร์ธันดร้าว่ามาจากการที่พระราชารูนาร์ด สั่งให้ทหารสร้างเขื่อนเพื่อฉกชิงทรัพยากรของชาวนอร์ธันดร้า เพราะ พระราชารูนาร์ดมีความหวาดระแวง และอิจฉาในพลังเชื่อมโยงธรรมชาติของพวกเขา จึงสังหารผู้นำของนอร์ธันดร้า ทำให้จิตวิญญาณของป่าพิโรธ ก่อนที่ร่างของเธอจะกลายเป็นน้ำแข็งในเสี้ยววินาทีสุดท้าย เธอได้ส่งสาส์นไปหาอันนาที่กำลังหาทางออกจากถ้ำกับโอลาฟ เมื่ออันนาได้รับจึงรู้ความจริง โอลาฟที่รู้ว่าเอลซ่าตายแล้ว จึงสลายหายไป อันนาเสียใจอย่างมากแต่ก็ตัดสินใจที่จะทำสิ่งที่ควร โดยการทำลายเขื่อนนั้นทิ้งเสียเพื่อนำความสงบสุขกลับคืนมา แม้จะต้องแลกด้วยอาณาจักรแอเรนเดลล์
อันนาค้นหาและปลุกอสูรศิลาที่หลับใหลอยู่ให้ฟื้นขึ้น เธอขอโทษที่ละเลยความรู้สึก และร่วมมือกับคริสตอฟฟ์ที่ขี่กวางเรนเดียร์ตามมาช่วยไว้ได้ทัน ก่อนที่จะพาล่อไปที่เขื่อน ทว่าผู้กองแมทเทียสที่ไม่รู้เรื่องพยายามขัดขวาง อันนาจึงบอกความจริงที่ล่วงรู้มาให้รับรู้ถึงการเสียสละของพี่สาว ผู้กองจึงนำกองทหารร่วมมือกับอันนา ในที่สุดเขื่อนก็พังทลายด้วยการที่อสูรศิลาขว้างหินใส่จากการที่อันนาตัดสินใจเป็นเหยื่อล่อ มวลน้ำมหาศาลซัดไปทางอาณาจักรแอเรนเดลล์ เอลซ่าที่กลับมามีชีวิตอีกครั้ง ได้รีบขี่นูค และใช้พลังของตัวเองสร้างกำแพงน้ำแข็งปกป้องอาณาจักร และกลับคืนสู่อันนาอีกครั้ง พร้อมทั้งใช้พลังนำโอลาฟกลับมามีชีวิตอีกครั้ง คริสตอฟฟ์ขออันนาแต่งงาน เธอยอมรับด้วยความเต็มใจก่อนทั้งคู่จะจูบกัน ม่านหมอกที่ปกคลุมป่าต้องมนตร์สลายหายไป ทุกคนกลับมาอยู่ร่วมกันอย่างมีความสุข เอลซ่า อธิบายกับอันนาว่า ทั้งคู่เป็นสะพานที่จะเชื่อมความสัมพันธ์อันดีของผู้คนกับพลังมหัศจรรย์ไว้ อันนาขึ้นเป็นพระราชินีของแอเรนเดลล์ โดยมีคริสตอฟฟ์เป็นพระราชาขึ้นครองราชย์ร่วมกัน ในขณะที่เอลซ่าที่เป็นผู้พิทักษ์ของป่าต้องมนตร์ ตามคำเชิญของฮันนี่แมเรน อันนาส่งจดหมายหาเอลซ่าผ่านจิตวิญญาณลมโดยเชิญชวนเอลซ่าให้กลับมาเยี่ยมเยือนทุกอาณาจักรในทุกโอกาสพิเศษ เอลซ่ารู้แล้วว่าเธอเกิดมาเพื่ออะไร และเดินทางร่วมกับจิตวิญญาณทั้งหมดไปสู่ อะโตฮัลลาน บ้านของเธออย่างแท้
เพลงประกอบภาพยนตร์
เพลงประกอบทุกเพลงประพันธ์ขึ้นโดย โรเบิร์ต โลเปซ และ คริสเตน แอนเดอร์สัน-โลเปซ ทุกเพลงบรรเลงประพันธ์โดย คริสโตฟ เบค โดยเพลงประกอบวางจำหน่ายเมื่อวันที่ 15 พฤศจิกายน พ.ศ. 2562 โดยในประเทศเกาหลีใต้ Into The Unknown เพลงหลักของภาค เวอร์ชัน End Credits ขับร้องเป็นภาษาเกาหลีโดย คิม แท-ย็อน สมาชิกวงดนตรีหญิงเกิลส์เจเนอเรชันกับกลุ่มย่อยเกิลส์เจเนอเรชันแททีซอ (TaeTiSeo)
ภาคต่อ
ในวันที่ 8 กุมภาพันธ์ ค.ศ. 2023 Bob Iger ซีอีโอของดิสนีย์ ประกาศว่า โฟรเซน ภาคใหม่กำลังดำเนินการอยู่ ภายหลัง Gad ยืนยันว่าเขาจักลับมาพากย์เสียงเป็น Olaf
Astrothalamus
Astrothalamus เป็นสกุลของพืชดอกที่อยู่ในวงศ์ Urticaceae.
ถิ่นกำเนิดของมันคือ ภาคเหนือ บอร์เนียว ถึงฟิลิปปินส์
สปีชีส์ในสกุล ได้แก่:
ฌโรขาทรรศนะ
ฌโรขาทรรศนะ (, เทวนาครี: झरोखा दर्शन, Jharokha Darshan) เป็นการพบปะสาธารณชน (ทรรศนะ) ประจำวันจากบานหน้าต่าง (ฌโรขา) จากป้อมหรือวังของกษัตริย์ในยุคกลางของอินเดีย ฌโรขาทรรศนะมีส่วนสำคัญในการสื่อสารกับสาธารณชนซึ่งหน้า และถูกนำมาใช้โดยจักรพรรดิของจักรวรรดิโมกุล รวมถึงจักรพรรดิหุมายูง และจักรพรรดิอักบัร แม้ว่าจะขัดกันกับคำสั่งของศาสนาอิสลาม
ทรรศนะ เป็นคำภาษาสันสกฤต แปลว่าการมองเห็น และสามารถหมายถึงการมองเทวรูป) ต่อมาจักรพรรดิของโมกุลได้นำเอามาใช้เพื่อเรียกการปรากฏตัวรายวันเพื่อพบปะกับประชาชน ถือว่าเป็นอิทธิพลจากศาสนาฮินดู จักรพรรดิหุมายูงเป็นผู้แรกที่นำมาปฏิบัติ ตามด้วยบุตรของเขาคือจักรพรรดิอักบัรซึ่งทำในช่วงพระอาทิตย์ขึ้น
ในระหว่างเดลีดูร์บาร์ในเดลีเมื่อ 12 ธันวาคม 1911 กษัตริย์จอร์จที่ห้าและราชินีแมรีเสด็จออกสีหบัญชรที่ฌโรขาในป้อมแดงเพื่อออกฌโรขาทรรศนะต่อหน้าสาธารณชนกว่า 500,000 คน
รอเบิร์ต เจ็นคินสัน เอิร์ลที่ 2 แห่งลิเวอร์พูล
รอเบิร์ต แบงก์ส เจนคินสัน เอิร์ลที่ 2 แห่งลิเวอร์พูล (Robert Banks Jenkinson, 2nd Earl of Liverpool) เป็นนักการเมืองชาวอังกฤษ เขาเป็นนายกรัฐมนตรีที่อายุน้อยที่สุดและดำรงตำแหน่งยาวนานที่สุดของอังกฤษ ในช่วงที่เป็นนายกรัฐมนตรี เขาใช้มาตรการอดกลั้นที่สุดในการรักษาความสงบเรียบร้อยภายในประเทศในช่วงการจลาจลในปี 1819 เขาร่วมมืออย่างละมุนละม่อมกับเจ้าชายจอร์จ ผู้สำเร็จราชการแผ่นดินแทนพระเจ้าจอร์จที่ 3 ที่ไม่สามารถออกว่าราชการ ในการประคับประคองสถานการณ์ในประเทศให้ผ่านพ้นไปได้
เหตุการณ์สำคัญในช่วงที่เขาเป็นนายกรัฐมนตรี คือการทำสงครามกับสหรัฐอเมริกา ในปี 1812, สงครามสหสัมพันธมิตรครั้งที่หกและครั้งที่เจ็ดเพื่อต่อต้านการเรืองอำนาจของจักรวรรดิฝรั่งเศส การแถลงสรุปผลสงครามนโปเลียนในการประชุมใหญ่แห่งเวียนนา, การออกกฎหมายข้าวโพด, การสังหารหมู่ที่ปีเตอร์ลู และเริ่มการเลิกกีดกันชาวคาทอลิก
เขาเกิดในตระกูลขุนนาง เป็นบุตรของชาลล์ เจ็นคินสัน (ต่อมาได้เป็นเอิร์ลแห่งลิเวอร์พูล) ที่ปรึกษาในพระเจ้าจอร์จที่ 3 มารดาของเขาคือ อเมเลีย วัตต์ บุตรสาวของวิลเลียม วัตต์ เจ้าหน้าที่อาวุโสในบริษัทอินเดียตะวันออก มารดาของเขาตายหลังเขาเกิดได้หนึ่งเดือน
ดีเอชซีพี
เกณฑ์วิธีตั้งค่าแม่ข่ายพลวัต หรือ ดีเอชซีพี (Dynamic Host Configuration Protocol: DHCP) เป็นโพรโทคอลที่ใช้ในเครือข่ายคอมพิวเตอร์ที่ทำงานแบบแม่ข่าย-ลูกข่าย โดยเครื่องคอมพิวเตอร์ลูกข่ายจะทำการร้องขอข้อมูลที่จำเป็น ในการเข้าร่วมเครือข่ายจากแม่ข่าย ซึ่งข้อมูลเหล่านี้รวมถึงหมายเลขไอพีที่ใช้ภายในเครือข่าย ซึ่งคอมพิวเตอร์แม่ข่ายเป็นฝ่ายกำหนดให้กับลูกข่าย
DHCP ได้รับการยอมรับเป็นมาตรฐานในเดือนตุลาคม ค.ศ. 1993 โดยมาแทนมาตรฐานเก่า BOOTP รุ่นล่าสุดของ DHCP คือ DHCPv6 ซึ่งใช้กับโพรโทคอล IPv6 ได้รับการอนุมัติเมื่อกรกฎาคม ค.ศ.​2003
ดอยภูลังกา
ดอยภูลังกา เป็นภูเขาที่ตั้งอยู่ในเขตวนอุทยานแห่งชาติดอยภูลังกา ตำบลผาช้างน้อย อำเภอปง จังหวัดพะเยา ซึ่งเป็นพื้นที่ป่าต้นแม่น้ำยม มีพื้นที่ประมาณ 7,800 ไร่ ยอดดอยมีความสูงถึง 1,720 เมตรจากระดับน้ำทะเลปานกลาง อยู่ในความรับผิดชอบของอุทยานแห่งชาติถ้ำสะเกิน จังหวัดน่าน
ดอยภูลังกามีลักษณะเป็นเนินเขาสลับซับซ้อนในเขตเทือกเขาสันปันน้ำ เป็นภูเขาที่สูงที่สุดในจังหวัดพะเยา เป็นจุดที่สูงที่สุดในเทือกเขาสันปันน้ำ ไทย-ลาว เป็นจุดชมทะเลเมฆหมอก เป็นสันเขาแคบ ๆ ด้านตะวันตกเป็นป่าดงดิบเขา ด้านทิศตะวันออกเป็นหน้าผาสูงชันมีหญ้าปกคลุม และลมพัดแรงซึ่งอยู่ใกล้กับผาเทวดา
ปลาย พ.ศ. 2519 ภายหลังเหตุการณ์ 6 ตุลาคม ขบวนทัพนักศึกษาปัญญาชนผู้เรียกร้องประชาธิปไตยถูกกดดันจากรัฐบาล ได้หนีภัยเข้ามาร่วมต่อสู้ด้วยกำลังอาวุธในเขตป่าตั้งแต่เทือกดอยยาวถึงภูผาตั้ง ภูลังกาเรื่อยไปจนถึงดอยผาจิ
ทะเลสาบฮิบาระ
ทะเลสาบฮิบาระ (桧原湖 Hibara-ko) เป็นทะเลสาบตั้งอยู่บริเวณอำเภอยามะ จังหวัดฟูกูชิมะ ประเทศญี่ปุ่น เป็นส่วนหนึ่งของอุทยานแห่งชาติบันไดอาซาฮิ ทะเลสาบฮิบาระเป็นทะเลสาบที่ใหญ่ที่สุดในบริเวณที่ราบสูงบันไดโกเก็ง
บริเวณรอบทะเลสาบได้รับการพัฒนาเป็นสถานที่ท่องเที่ยวเช่น การเดินป่า ล่องเรือ ตั้งค่ายพักแรม และการตกปลาน้ำแข็งซึ่งเป็นที่นิยมในฤดูหนาว
ร็อกวิธยู (เพลงไมเคิล แจ็กสัน)
"ร็อกวิธยู" (Rock with You) เป็นซิงเกิลออกขายเมื่อวันที่ 3 พฤศจิกายน ค.ศ. 1979 เป็นซิงเกิลที่ 2 ของอัลบั้มที่ 5 ในฐานะศิลปินเดี่ยวของไมเคิล แจ็กสัน ในอัลบั้มที่ชื่อ ออฟเดอะวอลล์ เขียนโดยอดีตสมาชิกกลุ่ม ฮีตเวฟ ที่ชื่อร็อด เทมเพอร์ตัน เพลงนี้ทำให้แจ็กสันมีเพลงอันดับ 1 บนบิลบอร์ดฮอต 100 เป็นเพลงแรกในคริสต์ทศวรรษ 1980 และยังเป็นเพลงโด่งดังเพลงหนึ่งในท้าย ๆ ยุคดิสโก้ เพลงนี้ติดอันดับ 1 ทั้งชาร์ตซิงเกิลป็อปและอาร์แอนด์บี วิดีโอเพลงนี้เป็นภาพแจ็กสันเต้นในชุดเครื่องประดับอันแวววาว กับฉากหลังแสงเลเซอร์ จากข้อมูลบิลบอร์ดระบุเพลงนี้ถือเป็นอันดับ 4 ของเพลงที่ยิ่งใหญ่ที่สุดในปี 1980
พัชชุดาญ์ พันธุ์พิพัฒน์
พัชชุดาญ์ พันธุ์พิพัฒน์ (ชื่อเล่น เมเปิ้ล) เกิดเมื่อวันที่ 28 ธันวาคม พ.ศ. 2528 เป็นนักแสดงและนางแบบชาวไทยเกิดที่อำเภอนาบอน จังหวัดนครศรีธรรมราชเธอเริ่มเข้าสู่วงการบันเทิงจากการเดินแบบในการประกวดเวที Sexy Leo Girl และได้รับตำแหน่งรางวัล Miss Maxim ปี 2009 รองตำแหน่งอันดับ 3
ประวัติ
พัชชุดาญ์ พันธุ์พิพัฒน์ ชื่อเล่น เมเปิ้ล เกิดเมื่อวันที่ 28 ธันวาคม พ.ศ. 2528 เป็นนักแสดงและนางแบบชาวไทยเกิดที่กรุงเทพมหานครจบการศึกษาโรงเรียนมัธยมศึกษาที่โรงเรียนพระหฤทัยคอนแวนต์การศึกษาระดับปริญญาตรีคณะมนุษย์ศาสตร์มหาวิทยาลัยกรุงเทพ
การทำงาน
เธอเริ่มเข้าสู่วงการบันเทิงไทยเริ่มมีผลงานในการเดินแบบจากเวทีการประกวด Sexy Leo Girl และได้รับตำแหน่งรางวัล Miss Maxim ปี 2009 ตำแหน่งอันดับ  1 ภายหลังเธอมีผลงานภาพยนตร์และถ่ายแบบปกนิตยาสาร Maxim อีกคับคั่งปัจจุบันเธอรับงานละครและสามารถร่วมงานกับทุกช่องเป็นต้น
ผลงานพิธีกร
โทรทัศน์
ออนไลน์
เมโลดี้ ธอร์นตัน
เมโลดี้ ธอร์นตัน (Melody Thornton) (เกิด 28 กันยายน พ.ศ. 2527) เป็นนักร้อง นักแต่งเพลง นักเต้น และนักแสดงโทรทัศน์ชาวอเมริกัน เธอก้าวขึ้นสู่ความเป็นดาราในฐานะสมาชิกคนหนึ่งของกลุ่มเพลงป๊อป Pussycat Dolls ที่ประสบความสำเร็จ เป็นสมาชิกที่อายุน้อยที่สุดของกลุ่ม ธอร์นตันถือว่ามีบทบาทในการร้องที่โดดเด่นที่สุดเป็นอันดับสองรองจากนิโคล เชอร์ซิงเกอร์ นักร้องนำและการร้องของเธอมีความไพเราะที่โดดเด่น ในปี พ.ศ. 2553 ธอร์นตันได้ลาออกจากกลุ่มเพื่อมุ่งเน้นไปที่งานเดี่ยวของเธอ ' ธ​​อร์นตันเปิดตัวมิกซ์เทปแรกของเธอ ''P.O.Y.B.L' เมื่อวันที่ 15 มีนาคม พ.ศ. 2555 Lioness Eyes อีพีแรกของธ​​อร์นตันเปิดตัวในวันที่ 7 สิงหาคม พ.ศ. 2563
น้ำตาลรีดิวซ์
น้ำตาลรีดิวซ์ (reducing sugar) คือน้ำตาลใด ๆ ที่สามารถทำหน้าที่เป็นตัวรีดิวซ์ได้เนื่องจากมีหมู่อัลดีไฮด์อิสระหรือหมู่คีโตนอิสระ โมโนแซ็กคาไรด์ทั้งหมดเป็นน้ำตาลรีดิวซ์ เช่นเดียวกันกับไดแซ็กคาไรด์บางชนิด โอลิโกแซ็กคาไรด์บางชนิด และพอลิแซ็กคาไรด์บางชนิด มอโนแซ็กคาไรด์สามารถแบ่งออกเป็นสองกลุ่ม: อัลโดสซึ่งมีหมู่อัลดีไฮด์ และคีโตสซึ่งมีหมู่คีโตน คีโตสจะต้องปรับให้เป็นอัลโดสก่อนที่สามารถทำหน้าที่เป็นน้ำตาลรีดิวซ์ได้ โมโนแซ็กคาไรด์ในอาหารทั่วไป กาแลคโตส กลูโคส และฟรุกโตสล้วนเป็นน้ำตาลรีดิวซ์
ไดแซ็กคาไรด์ซึ่งเกิดจากโมโนแซ็กคาไรด์สองโมเลกุลสามารถจำแนกได้ว่าเป็นน้ำตาลรีดิวซ์หรือไม่ใช่ ไดแซ็กคาไรด์ที่ไม่ใช่น้ำตาลรีดิวซ์เช่นซูโครสและทรีฮาโลสมีพันธะไกลโคซิดิกระหว่างคาร์บอนอโนเมอร์ จึงไม่สามารถเปลี่ยนเป็นรูปโซ่เปิดที่มีหมู่อัลดีไฮด์ได้ ติดอยู่ในรูปไซคลิก ไดแซ็กคาไรด์รีดิวซ์เช่นแลคโตสและมอลโตสมีคาร์บอนอโนเมอร์เพียงหนึ่งในสองของพวกมันที่เกี่ยวข้องกับพันธะไกลโคซิดิก ในขณะที่อีกตัวหนึ่งเป็นอิสระและสามารถเปลี่ยนเป็นรูปโซ่เปิดที่มีหมู่อัลดีไฮด์ได้
น้ำตาลรีดิวซ์จะทำปฏิกิริยากับกรดอะมิโนในปฏิกิริยาเมลลาร์ดซึ่งเป็นชุดของปฏิกิริยาที่เกิดขึ้นขณะปรุงอาหารที่อุณหภูมิสูงและมีความสำคัญในการกำหนดรสชาติของอาหาร นอกจากนี้ระดับของน้ำตาลรีดิวซ์ในไวน์ น้ำผลไม้ และอ้อยยังบ่งบอกถึงคุณภาพของผลิตภัณฑ์อาหารเหล่านี้อีกด้วย
วัดป่าห้วยลาด
วัดป่าห้วยลาด เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสานตม อำเภอภูเรือ จังหวัดเลย
วัดป่าห้วยลาดก่อตั้งขึ้นโดยหลวงปู่ชอบ ฐานสโม ศิษย์ของหลวงปู่มั่น ภูริทตฺโต ชาวบ้านได้เกิดความเลื่อมใสในปฏิปทาของหลวงปู่ชอบ จึงได้นิมนต์ท่านมาสร้างวัดแห่งนี้เมื่อ พ.ศ.2483่ อตั้งขึ้นเป็นสำนักสงฆ์แล้ว หลวงปู่ชอบได้พักอยู่ที่สำนักสงฆ์แห่งนี้ เพื่ออบรมธรรมะแก่ชาวบ้านห้วยลาดและหมู่บ้านใกล้เคียงระยะหนึ่ง จากนั้น ท่านจึงได้เดินทางจาริกธุดงค์ต่อไป
นับจากปี พ.ศ.2483 เป็นต้นมา สำนักสงฆ์ห้วยลาดได้มีครูบาอาจารย์ พระกรรมฐานสายพระอาจารย์มั่น ภูริทัตตโต มาพักเพื่อปฏิบัติธรรม เป็นประจำทุกปีมิได้ขาด เช่น หลวงปู่ลี กุสลธโล, หลวงปู่บุญฤทธิ์  ปัณฑิโต, พระอาจารย์จันทร์เรียน  คุณวโร, พระอาจารย์นิพนธ์ อภิปสันโน  เป็นต้น โดยระหว่างปี พ.ศ.2518 - พ.ศ.2520 พระอาจารย์จันทร์เรียนได้กลับมาอีกครั้ง และได้สร้างศาลาการเปรียญขึ้น เป็นพุทธสถานแบบชั่วคราว โดยได้จำพรรษาอยู่ 3 พรรษา
ในปี พ.ศ.2537  พระอาจารย์อุทัย  ฌานุตฺตโม ลูกศิษย์ของพระราชนิโรธรังสีคัมภีรปัญญาวิศิษฎ์  (หลวงปู่เทสก์ เทสรังสี) ได้นำพาพุทธศาสนิกชนช่วยกันพัฒนาสำนักสงฆ์ห้วยลาด และดำเนินการขอจดทะเบียนตั้งวัด ได้รับหนังสือรับรองจากกรมการศาสนาที่ ศธ. 0303/1549 ลงวันที่ 12 กุมภาพันธ์ พ.ศ.2540 ได้รับพระราชทานวิสุงคามสีมา ในวันที่ 12 มิถุนายน พ.ศ.2542 โดยมีพระอาจารย์อุทัย ฌาณุตตโม เป็นเจ้าอาวาส
เฉลิมเกียรติ ศรีวรขาน
พลตำรวจเอก เฉลิมเกียรติ ศรีวรขาน เกิดเมื่อวันที่ 26 ตุลาคม พ.ศ. 2501 เป็นอดีตรองผู้บัญชาการตำรวจแห่งชาติ อดีตจเรตำรวจแห่งชาติ และอดีตผู้ช่วยผู้บัญชาการตำรวจแห่งชาติ
ประวัติ
พลตำรวจเอก เฉลิมเกียรติ ศรีวรขาน เกิดเมื่อวันที่ 26 ตุลาคม พ.ศ. 2501 ที่ตำบลหนองแสง อำเภอเมือง จังหวัดนครพนม เป็นบุตรของ นายสมภาพ กับนางเวียงงาม ศรีวรขาน สมรสกับ นางธารศรี ศรีวรขาน (สกุลเดิม พรหมนอก) บุตรสาวของ พล.ต.อ.ประชา พรหมนอก อดีตรองนายกรัฐมนตรี และคุณหญิงวารุณี มีบุตรชาย 3 คน คือ ร.ต.ท.ชัยโชติ ศรีวรขาน, นายกรพล ศรีวรขาน และ ร.ต.ต.กรวัฒน์ ศรีวรขาน
ภาษาจีนมาตรฐาน
ภาษาจีนมาตรฐาน (Standard Chinese) หรือ ผู่ทงฮฺว่า ("ภาษาสามัญ") เป็นภาษามาตรฐานซึ่งเป็นภาษาราชการเพียงหนึ่งเดียวของทั้งประเทศจีนและประเทศไต้หวัน ทั้งยังเป็นหนึ่งในภาษาราชการทั้งสี่ของประเทศสิงคโปร์ ภาษาจีนมาตรฐานออกเสียงตามสำเนียงเป่ย์จิงหรือปักกิ่ง (北京話) ซึ่งเป็นสำเนียงจีนเหนือ ใช้คำศัพท์ตามสำเนียงกลาง และใช้ไวยากรณ์ตามภาษาจีนที่ใช้เขียนในชีวิตประจำวัน (written vernacular Chinese)
ภาษาจีนมาตรฐานมีวรรณยุกต์เช่นเดียวกับภาษาจีนแบบอื่น ๆ เมื่อเทียบกับภาษาจีนที่ใช้ในตอนใต้แล้ว ภาษาจีนมาตรฐานมีพยัญชนะต้นมากกว่า แต่มีสระ พยัญชนะท้าย และวรรณยุกต์ น้อยกว่า นอกจากนี้ ภาษาจีนมาตรฐานยังเน้นหัวเรื่อง (topic-prominent) และเรียงประโยคแบบประธาน-กริยา-กรรม
ภาษาจีนมาตรฐานนั้นใช้อักษรแบบเต็มหรือแบบย่อเขียนก็ได้ ส่วนการถอดเป็นอักษรโรมันนั้นใช้อักษรพินอินแบบฮั่น
ทางหลวงแผ่นดินหมายเลข 3303
ทางหลวงแผ่นดินหมายเลข 3303 (สายบางระจัน – โพทะเล) เป็นทางหลวงแผ่นดินในจังหวัดสิงห์บุรี มีระยะทางตลอดทั้งสาย 10.812 กิโลเมตร เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกบางระจัน ตัดกับทางหลวงแผ่นดินหมายเลข 3030 ในตำบลสิงห์ อำเภอบางระจัน ไปทางทิศตะวันตกเฉียงใต้ ข้ามแม่น้ำน้อย ผ่านตัวอำเภอบางระจัน และผ่านแยกไหสีหู ตัดกับ ทางหลวงแผ่นดินหมายเลข 3454 และผ่านแยกบ้านจ่า ตัดกับทางหลวงแผ่นดินหมายเลข 3252 ที่ตำบลหนองหญ้าไซ ไปสิ้นสุดที่แยกหนองลี ตัดกับทางหลวงแผ่นดินหมายเลข 3032 ในตำบลโพทะเล อำเภอค่ายบางระจัน เป็นเส้นทางในความรับผิดชอบของแขวงทางหลวงสิงห์บุรี
ประเทศแอฟริกาใต้
แอฟริกาใต้ หรือ เซาท์แอฟริกา (South Africa) หรือชื่อทางการคือ สาธารณรัฐแอฟริกาใต้ หรือ สาธารณรัฐเซาท์แอฟริกา (Republic of South Africa: RSA) เป็นประเทศที่อยู่ทางตอนใต้สุดของทวีปแอฟริกา โดยมีประชากรอยู่ 60 ล้านคน เป็นประเทศที่มีประชากรมากที่สุดเป็นอันดับที่ 23 ของโลก และครอบคลุมพื้นที่กว่า 1221037 km2 ประเทศแอฟริกามีเมืองหลวงอยู่ 3 แห่ง คือ พริทอเรีย (ฝ่ายบริหาร), บลูมฟอนเทน (ฝ่ายตุลาการ) และเคปทาวน์ (ฝ่ายนิติบัญญัติ) โดยมีโจฮันเนสเบิร์ก เป็นเมืองใหญ่ที่สุด ประชากรของแอฟริกาใต้ร้อยละ 80 มีเชื้อสายเป็นชาวแอฟริกาผิวดำ ซึ่งแบ่งออกเป็นกลุ่มชาติพันธุ์ต่าง ๆ ที่พูดภาษาของแอฟริกาที่แตกต่างกันออกไป ส่วนประชากรที่เหลือประกอบด้วยกลุ่มชาติพันธุ์ยุโรป (ชาวแอฟริกาใต้ผิวขาว ซึ่งเป็นกลุ่มชาติพันธุ์ที่ใหญ่ที่สุดในแอฟริกา) เอเชีย (ชาวแอฟริกาเชื้อสายอินเดีย และจีน) และกลุ่มหลายชาติพันธุ์ (ชาวแอฟริกาใต้ผิวสี)
นิรุกติศาสตร์
ชื่อ "แอฟริกาใต้" มาจากที่ตั้งของประเทศที่อยู่ทางตอนใต้สุดของทวีปแอฟริกา เมื่อมีการก่อตั้งนั้น ประเทศแอฟริกาใต้จึงได้รับการตั้งชื่อว่า สหภาพแอฟริกาใต้ (Union of South Africa) ในภาษาอังกฤษ และ Unie van Zuid-Afrika ในภาษาดัตช์ ซึ่งสะท้อนถึงการรวมตัวกันของอาณานิคมบริติชทั้ง 4 แห่ง ที่ถูกแยกออกจากกันในก่อนหน้านี้ ตั้งแต่ ค.ศ. 1961 ชื่ออย่างเป็นทางการของประเทศในรูปแบบยาวในภาษาอังกฤษคือ "สาธารณรัฐแอฟริกาใต้" (Republic of South Africa) และ Republiek van Suid-Afrika ในภาษาอาฟรีกานส์ ตั้งแต่ ค.ศ. 1994 เป็นต้นมา ประเทศแอฟริกาใต้จึงมีชื่ออย่างเป็นทางการในภาษาราชการทั้งหมด 11 ภาษา
ความสัมพันธ์กับประเทศไทย
แอฟริกาใต้เป็นประเทศที่มีความสำคัญที่สุดประเทศหนึ่งสำหรับไทยในทวีปแอฟริกา โดยเป็นหุ้นส่วนหลักทางยุทธศาสตร์ของไทยทั้งทางด้านเศรษฐกิจ การเมือง และสังคม
จุดสำคัญของความสัมพันธ์ระหว่างสองประเทศเกิดขึ้นเมื่ออดีตประธานาธิบดีเนลสัน แมนเดลา เดินทางเยือนประเทศไทยและได้เข้าเฝ้าพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อปี 2539 ซึ่งนับว่าเป็นการแสดงถึงจุดสูงสุดของไมตรีจิตรและมิตรภาพที่มีอยู่ระหว่างประชาชนของสองประเทศ
แอฟริกาใต้เป็นคู่ค้าอันดับหนึ่งของประเทศไทยในทวีปแอฟริกา และเป็นตลาดส่งออกข้าวที่ใหญ่ที่สุดในภูมิภาคแอฟริกาตอนใต้ และไทยเป็นคู่ค้าอันดับหนึ่งของประเทศแอฟริกาใต้ในกลุ่มประเทศอาเซียน
การแบ่งเขตการปกครอง
ประเทศแอฟริกาใต้แบ่งเขตการปกครองออกเป็น 9 จังหวัด (provines-provinsie) โดยแต่ละจังหวัดจะมีเมืองหลวงและเมืองใหญ่สุด ได้แก่
การศึกษา
ปัญหาด้านการศึกษาของชาวแอฟริกาใต้ ถือได้ว่าเป็นปัญหาที่ใหญ่และสำคัญที่สุด เพราะหากชาวแอฟริกาใต้ได้รับการศึกษาที่ดีแน่นอนว่าย่อมจะได้รับการพัฒนาประชากร เมื่อคนได้รับความรู้ ก็สามารถที่จะนำความรู้ที่ได้นี้ไปปรับใช้เพื่อนำไปพัฒนาแหล่งที่อยู่อาศัย สภาพความเป็นอยู่ รวมทั้งการนำไปพัฒนาในด้านต่าง ๆ ของตนเองและครอบครัวให้มีชีวิตที่ดีขึ้น จึงอาจกล่าวได้ว่าสิ่งที่ชาวแอฟริกาใต้ต้องการมากไม่แพ้ในสิ่งอื่นใดนั่นก็คือการศึกษา ในปัจจุบันการศึกษาจะถูกจำกัดไว้แค่คนที่มีฐานะเท่านั้น ส่วนคนจนแทบจะไม่ได้รับการศึกษาหรือได้รับการศึกษาที่น้อยมาก
เชื้อชาติ
ชาวผิวขาว เป็นชาวยุโรป ที่สืบเชื้อสายจากชาวดัตช์, ชาวอังกฤษ และชาวฝรั่งเศส ที่เข้ามาตั้งถิ่นฐานในแอฟริกาใต้ ปัจจุบันเรียกว่าชาวอาฟรีกาเนอร์ ชาวผิวสี เป็นชาวเลือดผสมระหว่างชาวอาฟรีกาเนอร์, ชาวพื้นเมือง, และชาวมลายูที่อพยพเข้ามา ส่วนใหญ่อาศัยอยู่ในจังหวัดเวสเทิร์นเคป และชาวพื้นเมืองเป็นชาวพื้นเมืองดั้งเดิมของทวีปแอฟริกา เช่น ชาวซูลู เป็นต้น นอกจากนั้นยังมีชาวอินเดียที่ส่วนมากอาศัยอยู่ในจังหวัดควาซูลู-นาตัล อีกด้วย
ศาสนา
คริสต์ร้อยละ 79.77% ไม่มีศาสนา 15.1% อิสลาม 1.46% พราหมณ์-ฮินดู 1.25% พุทธ 1.15%และอื่นๆอีก 1.42%
ฟุตบอล
ฟุตบอลทีมชาติแอฟริกาใต้ (อังกฤษ: South Africa national football team) หรือ บาฟานา บาฟานา (Bafana Bafana มีความหมายว่าเด็กชาย) เป็นตัวแทนทีมฟุตบอลจากประเทศแอฟริกาใต้ อยู่ภายใต้การดูแลของสมาคมฟุตบอลแอฟริกาใต้ (SAFA) ทีมกลับมาเล่นระดับโลกในปี 1992 หลังจากหลายปีที่ถูกฟีฟ่าแบนจากนโยบายการแบ่งแยกสีผิว และในปี 2010 แอฟริกาใต้เป็นประเทศแรกของทวีปแอฟริกาที่เป็นเจ้าภาพ ฟุตบอลโลก 2010 เดือนมิถุนายน ซิฟิเว่ ชาบาลาล่ายังเป็นคนแรกที่ทำประตูให้กับทีมชาติแอฟริกาใต้ในการแข่งขันฟุตบอลโลก ทีมชาติแอฟริกาใต้ประสบความสำเร็จในการเป็นผู้ชนะการแข่งขันแอฟริกาคัพออฟเนชันส์ ในปี 1996 ที่ประเทศตนเองเป็นเจ้าภาพ
รักบี้
กีฬารักบี้เป็นกีฬาที่ได้รับความนิยมในแอฟริกาใต้อย่างมากพอๆกับฟุตบอล ทีมชาติแอฟริกาใต้เป็นทีมรักบี้ที่เก่งระดับโลกและมีผู้เล่นมากฝีมือมากมาย เช่น Percy Montgomery นักรักบี้ทีมชาติแอฟริกาใต้ที่เกิดในประเทศนามิเบีย
เครื่องดนตรีพื้นเมือง
เครื่องดนตรีพื้นเมืองคือวูวูเซลา (อังกฤษ: vuvuzela, เป็นภาษาซูลู แปลว่า ทำให้เกิดเสียงดัง) หรือในบางครั้งเรียก เลปาตาตา (Lepatata ในภาษาสวานา) เป็นเครื่องดนตรีประเภทเป่าคล้ายทรัมเป็ต เป็นเครื่องดนตรีและวัฒนธรรมของชนพื้นเมืองแอฟริกาใต้ มีความยาวประมาณ 1 เมตร เสียงของวูวูเซลา เป็นไปในลักษณะดังกึกก้อง คล้ายเสียงร้องของช้าง (บ้างก็บอกว่าคล้ายแมลงหวี่) และเป็นที่รู้จักไปทั่วโลกจากการแข่งขันฟีฟ่าคอนเฟเดอเรชันส์คัพ 2009 และฟุตบอลโลก 2010
สงครามเพโลพอนนีเซียน
สงครามเพโลพอนนีเซียน หรือ สงครามเพโลพอนนีส (Peloponnesian War; 431–404 ปีก่อนคริสตกาล) เป็นสงครามระหว่างจักรวรรดิเอเธนส์กับสันนิบาตเพโลพอนนีเซียนที่นำโดยสปาร์ตา สงครามนี้ออกเป็นสามช่วง โดยช่วงแรกเรียกว่า "สงครามอาร์คีเดเมีย" (Archidamian War) เป็นการรุกรานแอททิกาของกองทัพสปาร์ตา ในขณะที่ฝ่ายเอเธนส์ใช้กองเรือที่มีประสิทธิภาพโจมตีกลับ สงครามช่วงนี้จบลงในปีที่ 421 ก่อนคริสตกาล ด้วยสนธิสัญญาสันติภาพนิซิอัส แต่ต่อมาในปีที่ 415 ก่อนคริสตกาล เอเธนส์กลับยกทัพบุกซีรากูซาบนเกาะซิซิลี แต่ล้มเหลว ช่วงที่สามของสงคราม สปาร์ตาได้สนับสนุนให้มีการก่อกบฏขึ้นตามนครรัฐใต้อำนาจเอเธนส์ จนนำไปสู่ยุทธนาวีที่เอกอสพอทาไมที่เป็นจุดยุติสงครามในที่สุด เอเธนส์ยอมแพ้สงครามในปีต่อมา
เนื้อหา
สงครามเพโลพอนนีเซียน เป็นสงครามที่เกิดจากความขัดแย้งระหว่างสองนครรัฐมหาอำนาจของดินแดนกรีซโบราณ คือ นครรัฐเอเธนส์และนครรัฐสปาร์ตา โดยในช่วงเวลาดังกล่าว นครรัฐเอเธนส์มีกองทัพเรือที่เข้มแข็งที่สุดและถือว่าเป็นมหาอำนาจทางทะเล ในขณะที่นครรัฐสปาร์ตานั้น มีกองทัพบกที่เกรียงไกรยิ่งกว่านครรัฐใด ๆ เมื่อครั้งที่จักรพรรดิเซิร์กซีสมหาราชแห่งจักรวรรดิเปอร์เซียยกทัพเข้ารุกรานดินแดนกรีซ เอเธนส์และนครรัฐอื่น ๆ อีกหลายนครได้รวมตัวกันเป็นสันนิบาตดีเลียน (Delian League) โดยมีเอเธนส์เป็นผู้นำ ซึ่งหลังจากสงครามครั้งนั้นสิ้นสุดลงโดยเปอร์เซียล่าถอยกลับไปแล้ว สันนิบาตดังกล่าวก็ยังดำรงอยู่ โดยสมาชิกต้องส่งเงินบำรุงสันนิบาตไปยังเอเธนส์ ซึ่งเอเธนส์จะมีสิทธิอย่างเต็มที่ในการใช้จ่ายเงินดังกล่าว
การได้เป็นผู้นำสันนิบาตดีเลียน ทำให้อำนาจของเอเธนส์ในดินแดนกรีซเพิ่มขึ้น ประกอบกับเอเธนส์ประสบความสำเร็จในการค้าทางทะลจนเจริญรุ่งเรืองและมั่งคั่ง ในขณะเดียวกัน สปาร์ตาซึ่งมีบทบาทสำคัญในสงครามกับเปอร์เซีย ก็จับตามองเอเธนส์อย่างไม่ไว้วางใจ ทั้งนี้นครทั้งสองมีการแข่งขันกันมาเป็นเวลานานแล้ว โดยเอเธนส์เป็นนครที่ปกครองโดยระบอบประชาธิปไตย ซึ่งให้เสรีภาพกับประชาชนมากกว่าสปาร์ตาที่ปกครองแบบเผด็จการทหาร ซึ่งหลังจากสงครามเปอร์เซียสิ้นสุดลง เอเธนส์ได้เผยแพร่แนวคิดประชาธิปไตยไปยังรัฐอื่น ๆ สร้างความไม่พอใจให้กับสปาร์ตาและนครรัฐที่ปกครองแบบเผด็จการอีกหลายนคร อีกทั้งความรุ่งเรืองของเอเธนส์ยังทำให้นครรัฐเหล่านี้เกิดความริษยาอีกด้วย
เพื่อคานอำนาจกับเอเธนส์ ทางสปาร์ตาจึงได้ตั้งสันนิบาตเพโลพอนนีเซียน (Peloponnesian League) ขึ้น โดยมีตนเองเป็นผู้นำ และด้วยเหตุนี้ สปาร์ตาจึงกลายเป็นมหาอำนาจทางบก ส่วนเอเธนส์กลายเป็นมหาอำนาจทางทะเลและการแข่งขันระหว่างสองฝ่ายก็ทวีความรุนแรงมากยิ่งขึ้น
ช่วงที่หนึ่ง
จุดแตกหักของทั้งสองฝ่ายเริ่มขึ้นจากการที่นครคอรินธ์ซึ่งเป็นสมาชิกของสันนิบาตเพโลพอนนีเซียนเริ่มสร้างฐานการค้าในทะเลเมดิเตอร์เรเนียนแข่งกับนครเอเธนส์ จนต่อมาในปีที่ 431 ก่อนคริสตกาล คอรินธ์ก็เกิดข้อพิพาทกับนครคอร์ซิราซึ่งอยู่ในสันนิบาตดีเลียน เอเธนส์ในฐานะผู้นำของสันนิบาตจึงเข้ามาช่วยคอร์ซิรา ขณะที่คอรินธ์ขอความช่วยเหลือไปยังสปาร์ตา จนในที่สุดก็ลุกลามเป็นสงครามระหว่างเอเธนส์กับนครรัฐอื่น ๆ ในสันนิบาตเพโลพอนนีเซียน
ในช่วงสิบปีแรกของสงครามคือ ปีที่ 431 – 421 ก่อนคริสตกาล กำลังรบสำคัญของเอเธนส์คือกองทัพเรือ ส่วนสปาร์ตาคือกองทัพบก ซึ่งในช่วงต้นของสงครามทั้งสองฝ่ายมีกำลังสูสีกัน ทว่าต่อมาเกิดโรคระบาดในเอเธนส์ทำให้มีประชาชนเสียชีวิตเป็นจำนวนหลายพันคน รวมทั้งเพริคลีส ผู้นำคนสำคัญของเอเธนส์ ซึ่งผู้ที่ขึ้นมาดำรงตำแหน่งคนใหม่ไม่มีความสามารถเทียบเท่า ทำให้ภายในเอเธนส์เกิดแตกแยกเป็นสองพรรค คือ พรรคประชาธิปไตยที่มีคลีออนเป็นผู้นำ กับ พรรคอนุรักษนิยมที่มีนิซิอัสเป็นผู้นำ
พรรคประชาธิปไตยได้ชัยในยุทธการที่สแปคทีเรีย จับเชลยชาวสปาร์ตาได้สามร้อยคน ทว่าต่อมา กลับพ่ายแพ้ที่แอมฟิโปลิส จึงทำให้พวกอนุรักษนิยมเข้ายึดอำนาจภายใน จากนั้นนิซิอัสจึงได้เจรจาสงบศึกกับสปาร์ตา อย่างไรก็ตาม แม้ว่าจะสงบศึกกันแล้ว สองฝ่ายก็ยังคงรบกันเป็นระยะ และในปีที่ 419 ก่อนคริสตกาล เอเธนส์ก็ร่วมกับนครรัฐอื่น ๆ ทำสงครามกับสปาร์ตาที่แมนดิเนียและในปีต่อมา ฝ่ายสปาร์ตาก็ได้รับชัยชนะ
ช่วงที่สาม
ในปีที่ 414 ก่อนคริสตกาล หลังการพ่ายแพ้ที่ซีรากูซา เอเธนส์ได้ส่งกองทัพไปโจมตีลาโคเนีย ทว่าถูกแม่ทัพไลแซนเดอร์ของสปาร์ตาเอาชนะได้ ความพ่ายแพ้ครั้งนี้ทำให้อัลซิเบียดีสหมดอำนาจทางการเมือง ต่อมาทัพสปาร์ตาก็มีชัยชนะในการรบอีกครั้งที่เอกอสพอทาไม โดยสามารถทำลายทั้งทัพบกและทัพเรือของเอเธนส์ ทั้งจับเชลยได้ถึง 3,000 คน ทำให้นครเอเธนส์ต้องยอมแพ้อย่างสิ้นเชิง ในปีที่ 404 ก่อนคริสตกาล
ชุดคำสั่งเครื่องเออีเอส
ซีพียูสถาปัตยกรรม x86
AES-NI (หรือ Advanced Encryption Standard New Instructions [AES-NI] ของอินเทล) เป็นการทำให้เกิดผลซึ่งชุดคำสั่งเครื่องเออีเอสเป็นอันแรก AES-NI เป็นชุดคำสั่งเพิ่ม (extension) ของ x86 instruction set architecture สำหรับไมโครโพรเซสเซอร์ของอินเทลและของเอเอ็มดี เป็นชุดคำสั่งที่อินเทลเป็นผู้เสนอในเดือนมีนาคม 2008
อินเทล
ซีพียูของอินเทลดังต่อไปนี้สนับสนุนชุดคำสั่งเครื่องเออีเอส
เอเอ็มดี
มีซีพียูเอเอ็มดีหลายอย่างที่สนับสนุนชุดคำสั่งเครื่องเออีเอส
การเร่งความเร็วในฮาร์ดแวร์ของสถาปัตยกรรมอื่น ๆ
ซีพียู SPARC (T3, T4, T5, M5 และต่อจากนั้น) และซีพียู ARM ล่าสุด ๆ ล้วนสนับสนุนเออีเอ็สด้วยชุดคำสั่งที่ไม่ต้องมีเอกสิทธิ์ (unprivileged processor instructions) ซีพียู SPARC T4 ที่วางตลาดในปี 2011 มีชุดคำสั่งระดับผู้ใช้ (user-level instruction) ซึ่งช่วยคำนวณรอบ AES โดยเป็นชุดคำสั่งนอกเหนือไปจากคำสั่งเข้ารหัส (encryption commands) ในระดับสูงกว่านั้น
สถาปัตยกรรมซีพียู ARMv8-A ที่ประกาศในปี 2011 รวมทั้ง ARM Cortex-A53 และ A57 (แต่ไม่รวมซีพียู v7 ก่อนหน้านั้น เช่น Cortex A5, 7, 8, 9, 11, 15) ก็มีชุดคำสั่งระดับผู้ใช้ซึ่งช่วยคำนวณรอบเออีเอส
ในเดือนสิงหาคม 2012 ไอบีเอ็มประกาศว่า ซีพียู Power7+ ที่กำลังออกวางตลาดจะมีชุดคำสั่งสนับสนุนเออีเอส แต่ก็ใช้แทนซึ่งกันและกันกับชุดคำสั่ง AES-NI ไม่ได้ แม้จะมีฟังก์ชันคล้าย ๆ กัน
ซีพียูเมนเฟรมคอมพิวเตอร์ไอบีเอ็ม z9 และต่อจากนั้นสนับสนุนเออีเอสด้วยอ็อปโค๊ด (opcode) เดี่ยว ๆ ผ่านฮาร์ดแวร์ CryptoExpress จึงใช้ง่ายกว่าชุดคำสั่งของอินเทล แต่ก็ไม่อาจต่อเติมเพื่อทำให้เกิดผลซึ่งขั้นตอนวิธีที่พึ่ง AES round functions อื่น ๆ (เช่น ฟังก์ชันแฮช Whirlpool )
ซีพียู x86 อื่น ๆ
ซีพียู VIA x86, AMD Geode และ Marvell Kirkwood (ARM, mv_cesa สำหรับลินุกซ์) สนับสนุนการเร่งคำนวณเออีเอสด้วยโปรแกรมขับแทน (driver-based)
ซีพียูต่อไปนี้แม้จะมีชุดคำสั่งเร่งการคำนวณเออีเอส แต่ก็ไม่สนับสนุน AES-NI
สมรรถนะ/ความเร็ว
ในบทความ "สมรรถนะของ AES-NI วิเคราะห์" นักสื่อข่าวได้พบ "ผลที่น่าประทับใจจากโปรแกรมประยุกต์กำมือหนึ่งที่ได้ทำให้เหมาะสุดเพื่อใช้สมรรถภาพของ AES-NI จากอินเทล" การวิเคราะห์สมรรถนะด้วยคลังโปรแกรมโอเพนซอร์ซ Crypto++ พบปริมาณงาน (throughput) ที่เพิ่มขึ้นเป็น 8 เท่า คือลดไซเคิลซีพียูในการคำนวณจาก 28 ไซเคิลต่อไบต์เหลือแค่ 3.5 ไซเคิลต่อไบต์ เมื่อใช้ AES/GCM โดยเทียบกับเพนเทียม 4
ซอฟต์แวร์ที่สนับสนุน
คอมไพเลอร์ปัจจุบันโดยมากสามารถออกชุดคำสั่งเออีเอส ซอฟต์แวร์ความปลอดภัยและการเข้ารหัสลับโดยมากสนับสนุนชุดคำสั่งนี้ รวมทั้งโครงสร้างพื้นฐานสำคัญ ๆ ดังต่อไปนี้
สภาแห่งชาติเพื่อการปกป้องมาตุภูมิ
สภาแห่งชาติเพื่อการปกป้องมาตุภูมิ (المجلس الوطني لحماية الوطن, Conseil national pour la sauvegarde de la patrie, CNSP) เป็นรัฐบาลทหารที่ปกครองประเทศไนเจอร์ หลังจากการรัฐประหารในประเทศไนเจอร์ พ.ศ. 2566 ซึ่งโค่นล้มรัฐบาลของ โมฮาเหม็ด บาซูม การรัฐประหารของรัฐบาลโดยรัฐบาลทหารนำไปสู่วิกฤตการณ์ไนเจอร์ พ.ศ. 2566
การก่อตัว
เมื่อวันที่ 27 กรกฎาคม พันเอกอับรามาเน ประกาศทางโทรทัศน์ว่ากิจกรรมทั้งหมดโดยพรรคการเมืองในประเทศจะถูกระงับจนกว่าจะมีประกาศเพิ่มเติม ผู้นำของกองทัพไนเจอร์ออกแถลงการณ์ที่ลงนามโดยนายพล อับดู ซิดิกู อิสซา เสนาธิการกองทัพประกาศการสนับสนุนการรัฐประหารโดยอ้างถึงความจำเป็นในการ "รักษาความสมบูรณ์ของร่างกาย" ของประธานาธิบดีและครอบครัวของเขาและหลีกเลี่ยง "การเผชิญหน้าที่รุนแรง ...ที่อาจสร้างการนองเลือดและส่งผลกระทบต่อความมั่นคงของประชากร"
ตำแหน่งผู้นำ
เมื่อวันที่ 28 กรกฎาคม นายพล ผู้บัญชาการของทหารอารักขาของประธานาธิบดีประกาศตนเป็นประธานสภาในการปราศรัยที่ช่อง Télé Sahel เขากล่าวว่าการทำรัฐประหารเกิดขึ้นเพื่อหลีกเลี่ยง "ความหายนะที่ค่อยเป็นค่อยไปและหลีกเลี่ยงไม่ได้" ของประเทศ และกล่าวว่า บาซูมพยายามซ่อน "ความจริงอันโหดร้าย" ของประเทศ ซึ่งเขาเรียกว่า "กองผู้เสียชีวิต ผู้พลัดถิ่น ความอัปยศอดสู และความคับข้องใจ" ". นอกจากนี้ เขายังวิพากษ์วิจารณ์ยุทธศาสตร์ด้านความมั่นคงของรัฐบาลว่าไร้ประสิทธิภาพ แต่ไม่ได้ระบุระยะเวลาสำหรับการกลับคืนสู่การปกครองของพลเรือน.
บารอนเนสเอลีซาเบ็ทแห่งวังเงินไฮม์-วินเทอร์ชไตน์
บารอนเนสเอลีซาเบ็ทแห่งวังเงินไฮม์-วินเทอร์ชไตน์ (Baroness Elisabeth of Wangenheim-Winterstein) พระนามต่อมาคือ เจ้าหญิงเอลีซาเบ็ท เจ้าหญิงแห่งซัคเซิน-ไวมาร์ไอเซอนัค ประสูติเมื่อวันที่ 16 มกราคม ค.ศ. 1912 ณ ทือบิงเงิน ราชอาณาจักรเวือร์ทเทิมแบร์ค เป็นธิดาของ บารอนออธมาร์แห่งวังเงินไฮม์-วินเทอร์ชไตน์ และ บารอนเนสม็อดแห่งวังเงินไฮม์-วินเทอร์ชไตน์ มีพระขนิษฐาฝากแฝดคือ บารอนเนสโดโรธีแห่งวังเงินไฮม์-วินเทอร์ชไตน์ ในปี ค.ศ. 1913 พระมารดาของพระองค์ได้ถึงแกรรมหลังจากคลอดพระอนุชาคือ บารอนโจเบสต์แห่งวังเงินไฮม์-วินเทอร์ชไตน์ พระองค์ทรงมีความสนพระทัยในด้านเปียโน ด้วยเหตุที่พระมารดาถึงแก่กรรมนั้น ทำให้พระบิดาเดือดร้อนและต้องรับภาระในการดูแลบุตรเพียงลำพัง พระบิดาจึงได้ยื่นจดหมายต่อตระกูลวังเงินไฮม์-วินเทอร์ชไตน์ ของเขาเพื่อขอความช่วยเหลือ โดทางตระกูลได้แบ่งที่ดินให้เล็ฌกน้อย แต่ก็มิพอใช้ พระองค์จึงทรงเลือกเรียนวิชาที่ทรงชื่นชอบ คือวิชาดนตรี ด้วยเหตุนี้ ครอบครัวพระองค์จึงพอมีกินเนื่องจากพระองค์ทรงใช้ความรู้ในด้านการดนตรีและวรรณคดีหาเลี้ยงครอบครัว
เสกสมรส
บารอนเนสเอลีซาเบ็ทแห่งวังเงินไฮม์-วินเทอร์ชไตน์ ได้เข้าพิธีเสกสมรสกับ คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค (ประสูติ ค.ศ. 1912) เมื่อวันที่ 5 ตุลาคม ค.ศ. 1944 รับพระราชทานพระอิสริยยศ เจ้าหญิงรัชทายาทแห่งซัคเซิน-ไวมาร์-ไอเซอนัค พระชายา พร้อมฐานันดร รอยัลไฮเนส มีพระบุตรดังนี้
การปฏิวัติเยอรมัน ค.ศ. 1918–1919 ทำให้พระสวามีของพระองค์และพระราชวงศ์ในเยอรมันหลายสาขาถูกปลดออกจากพระอิสริยยศ พระสวามีของพระองค์ ดำรงพระอิสริยยศเป็นเจ้าชายรัชทายาทแห่งซัคเซิน-ไวมาร์-ไอเซอนัค ตราบจนสิ้นพระชนม์ โดยไม่เคยดำรงพระอิสริยยศเป็นเจ้าชายพระประมุขเลย จนกระทั่ง มิชชาเอล เจ้าชายแห่งซัคเซิน-ไวมาร์-ไอเซอนัค พระโอรสนั้นได้สืบพระอิสริยยศนี้ ซึ่งในเยอรมันนั้นได้เลิกลดค่าความต่างของราชวงศ์ลง พระประมุขต่างๆสามารถกลับมามีอิทธิพลและปกครองอาณาจักรของตนได้ ทำให้พระโอรสได้กลายป็นหัวหน้าราชวงศ์ได้ถูกต้องตามกฎหมาย บารอนเนสเอลีซาเบ็ทแห่งวังเงินไฮม์-วินเทอร์ชไตน์ ไดม่เคยได้ดำรงพระอิสริยยศเป็นพระชายาในเจ้าชายพระประมุข หากแต่ดำรงพระอิสริยยศเป็นเจ้าหญิงรัชทายาทเฉกเช่นพระสวามี
บารอนเนสเอลีซาเบ็ทแห่งวังเงินไฮม์-วินเทอร์ชไตน์ และพระสวามีได้ตัดสินพระทัยแยกกันอยู่ แต่หากมิทรงหย่ากัน ซึ่งขณะนั้น พระบุตรทั้ง 3 ได้เสกสมรสและมีพระนัดดาแล้ว การที่พระองค์และพระสวามีทรงกระทำเช่นนี้ ไม่ส่งผลต่อสภาพพระทัยของพระบุตรมากนัก บารอนเนสเอลีซาเบ็ทแห่งวังเงินไฮม์-วินเทอร์ชไตน์ ได้กลับมาพำนักในคฤหาสน์ของครอบครัวพระองค์ ณ มิวนิก โดยมีเจ้าหญิงเอลีซาเบ็ทแห่งซัคเซิน-ไวมาร์-ไอซอนัค พระธิดาพระองค์ใหญ่ เสด็จมาเยี่ยมพระอาการและพำนักในระยะเลาหนึ่ง และเจ้าหญิงเอลีซาเบ็ทแห่งซัคเซิน-ไวมาร์-ไอเซอนัค ยังเป็นผู้ที่คอยดูแลและเชิญเสด็จไปประทับรักษาพระอาการ หากประชวร ทั้งนี้ มิชชาเอล เจ้าชายแห่งซัคเซิน-ไวมาร์-ไอเซอนัค พระโอรสนั้น ทรงเรียกพระมารดาว่า นักสู้ เนื่องจาก บารอนเนสเอลีซาเบ็ทแห่งวังเงินไฮม์-วินเทอร์ชไตน์ ทรงประสบอุบัติเหตุมากมายหลายครั้ง ทั้งหนักและเบา หากแต่ทรงหายจากพระอาการบาดเจ็บ
เอียวเก๋า
เอียวเก๋า (ค.ศ. 221 - ค.ศ. 278) เป็นขุนพล ขุนนาง นักวิชาการ สมัย ราชวงศ์จิ้น ของจีน การสนับสนุนแผนการเพื่อพิชิตรัฐ ง่อก๊ก ในที่สุดก็เกลี้ยกล่อมให้ จักรพรรดิจิ้นอู่ ดำเนินการตามแผน แต่เขาไม่ได้มีชีวิตอยู่เพื่อดูแผนการดำเนินการ เขาเป็นที่รู้จักในเรื่องความอ่อนน้อมถ่อมตนและการมองการณ์ไกล เฉินโซ่ว ผู้เขียน จดหมายเหตุสามก๊ก อธิบายว่าเขาเป็นผู้ชายที่มีความสูงปานกลางมีคิ้วและเคราที่สวยงาม
ประวัติ
เอียวเก๋าเกิดเมื่อ ค.ศ. 221 ในปีที่ 2 แห่งรัชสมัย พระเจ้าโจผี ปฐมจักรพรรดิแห่งราชวงศ์วุยเป็นหลานตาของ ซัวหยง ขุนนางนักประวัติศาสตร์คนสำคัญในช่วงปลาย ราชวงศ์ฮั่นตะวันออก ซึ่งพี่สาวของเขาได้เป็นภรรยาคนที่ 3 ของ สุมาสู บุตรชายคนโตของ สุมาอี้ อัครมหาเสนาบดีแห่งวุยก๊กโดยในภายหลังเมื่อสุมาเอี๋ยนได้สถาปนาตนเองเป็น จักรพรรดิจิ้นหวู่ และสถาปนาราชวงศ์จิ้นตะวันตกใน ค.ศ. 265 ก็ได้สถาปนาหยางฮูหยินผู้เป็นป้าสะใภ้เป็น พระพันปีหลวง
ต่อมาเอียวเก๋าได้เข้าพิธีสมรสกับบุตรสาวของ แฮหัวป๋า โดยมี แฮหัวหุย เป็นพ่อสื่อซึ่ง เฉินโซ่ว ได้บันทึกถึงเรื่องราวของเอียวเก๋าไว้ว่ามีความอัจฉริยะ มีความสามารถและมีรูปร่างที่สง่ารวมถึงมีหนวดเคราที่สวยงามเมื่อแฮหัวป๋าผู้เป็นพ่อตาได้แปรพักตร์ไปรับใช้ จ๊กก๊ก ใน ค.ศ. 249 นั้นตรงกับช่วงที่สุมาอี้ได้ก่อการกบฏต่อ โจซอง ผู้สำเร็จราชการแผ่นดินทำให้เอียวเก๋าตกเป็นเป้าเนื่องจากมีความสัมพันธ์กับตระกูลแฮหัวซึ่งจงรักภักดีกับตระกูลโจแต่เอียวเก๋าก็รอดมาได้เนื่องจากในตอนนั้นเขายังเป็นแค่ขุนนางชั้นผู้น้อยในรัชสมัย พระเจ้าโจมอ และ พระเจ้าโจฮวน จนกระทั่ง ค.ศ. 264 เอียวเก๋าได้เตือน สุมาเจียว น้องชายของสุมาสูซึ่งตอนนั้นเป็น จิ้นอ๋อง ให้ระวัง จงโฮย ขุนศึกคนสำคัญที่มีชื่อเสียงจากการพิชิตจ๊กก๊กว่าอาจจะก่อกบฏซึ่งจงโฮยก็ได้ก่อกบฏจริง ๆ ทำให้เมื่อปราบกบฏจงโฮยลงได้แล้วสุมาเจียวได้เลื่อนตำแหน่งให้เอียวเก๋าเป็นที่ปรึกษาส่วนตัวของสุมาเจียว
ต่อมา ค.ศ. 265 สุมาเจียวถึงแก่อสัญกรรมสุมาเอี๋ยนผู้เป็นบุตรชายได้เป็นจิ้นอ๋องสืบต่อมาจากนั้นไม่นานได้บีบให้พระเจ้าโจฮวนสละราชบัลลังก์พร้อมกับสถาปนาตนเองขึ้นเป็นปฐมจักรพรรดิแห่งราชวงศ์จิ้นตะวันตกทำให้ราชวงศ์วุยสิ้นสุดลงโดยพระเจ้าสุมาเอี๋ยนได้ตั้งเอียวเก๋าให้เป็นดยุคแต่เขาปฏิเสธไปทำให้เอียวเก๋าได้ถูกส่งไปเป็นเจ้าเมืองเกงจิ๋วซึ่งเอียวเก๋าเป็นเจ้าเมืองที่มีคุณธรรมทำให้ในบางครั้งมีชาวง่อที่ทนการปกครองของ พระเจ้าซุนโฮ ไม่ไหวอพยพเข้ามา
ใน ค.ศ. 277 เอียวเก๋าได้วางแผนการรบเพื่อพิชิตง่อก๊กอันเนื่องมาจากความไม่พอใจที่ ลกข้อง แม่ทัพใหญ่ของง่อก๊กผู้เป็นบุตรชายของอดีตแม่ทัพใหญ่ ลกซุน ซึ่งสนิทกับเอียวเก๋ากลับถูกปลดออกจากตำแหน่งซึ่งเขาได้เข้าไปกราบทูลให้พระเจ้าสุมาเอี๋ยนยกทัพไปแต่พระองค์กลับระแวงว่าเอียวเก๋าจะไปเข้ากับง่อก๊กจึงได้มีบัญชาให้เขากลับมารับราชการที่เมืองหลวง ลกเอี๋ยง หลังจากนั้นเอียวเก๋าก็ล้มป่วย
เอียวเก๋าถึงแก่กรรมเมื่อ ค.ศ. 278 ขณะอายุได้ 57 ปีแต่ก่อนที่เอียวเก๋าจะสิ้นใจได้กราบทูลให้พระเจ้าสุมาเอี๋ยนมีบัญชาแต่งตั้งให้ เตาอี้ หลานชายของ เตาจี๋ อดีตเสนาธิการของ โจโฉ เป็นแม่ทัพใหญ่ในการไปตีง่อก๊ก
ดูเพิ่ม
221 278
การบุกครองโปแลนด์ของสหภาพโซเวียต
การบุกครองโปแลนด์ของสหภาพโซเวียต เป็นปฏิบัติการทางทหาร ซึ่งเริ่มขึ้นโดยปราศจากการประกาศสงคราม เมื่อวันที่ 17 กันยายน ค.ศ. 1939 ระหว่างสงครามโลกครั้งที่สอง สิบหกวันหลังจากการเริ่มต้นบุกครองโปแลนด์โดยนาซีเยอรมนี การบุกครองดังกล่าวจบลงด้วยชัยชนะอย่างเด็ดขาดของกองทัพแดง เมื่อต้นปี ค.ศ. 1939 สหภาพโซเวียตพยายามที่จะสร้างพันธมิตรต่อต้านนาซีเยอรมนี โดยเชื่อมสัมพันธไมตรีกับสหราชอาณาจักร ฝรั่งเศส โปแลนด์ และโรมาเนีย แต่ประสบกับอุปสรรคหลายประการ รวมถึงการปฏิเสธที่จะยอมให้มีการเคลื่อนกำลังกองทัพโซเวียตผ่านดินแดนของประเทศเหล่านั้น อันเป็นส่วนหนึ่งของความมั่นคงร่วมกัน เมื่อการเจรจากับประเทศเหล่านี้ประสบความล้มเหลว สหภาพโซเวียตจึงเปลี่ยนสถานะต่อต้านเยอรมนีของตน และเมื่อวันที่ 23 สิงหาคม 1939 ได้มีการร่วมลงนามในสนธิสัญญาโมโลตอฟ-ริบเบนทรอพกับนาซีเยอรมนี ซึ่งนำไปสู่การบุกครองโปแลนด์ ทั้งโดยนาซีเยอรมนีและโดยสหภาพโซเวียต รัฐบาลโซเวียตประกาศว่า การกระทำของตนเป็นการปกป้องชาวยูเครนและชาวเบลารุส ซึ่งอาศัยอยู่ทางตะวันออกของโปแลนด์ เนื่องจากรัฐโปแลนด์ได้ล่มสลายลงในการเผชิญหน้ากับการโจมตีจากเยอรมนี และไม่สามารถรับประกันความปลอดภัยให้กับพลเมืองของตนได้
การบุกครองของโซเวียต ซึ่งโปลิตบูโร เรียกว่าเป็น “การทัพเพื่อการปลดปล่อย” นำมาซึ่งการต่อต้านจากชาวโปลนับล้าน ชาวยูเครนตะวันตก และชาวบาเลรุสเซียน นำไปสู่สาธารณรัฐสังคมนิยมโซเวียตยูเครน และสาธารณรัฐสังคมนิยมโซเวียต ระหว่างการคงอยู่ของสาธารณรัฐประชาชนโปแลนด์ การบุกครองดังกล่าวถือเป็นข้อห้ามกล่าวถึง และเกือบจะถูกลบไปจากหน้าประวัติศาสตร์อย่างเป็นทางการ เพื่อเป็นการรักษาภาพลักษณ์ของ "มิตรภาพนิรันดร" ระหว่างสมาชิกของค่ายตะวันออก
เบื้องหลัง
ปลายคริสต์ทศวรรษ 1930 สหภาพโซเวียตพยายามที่จะสร้างพันธมิตรต่อต้านเยอรมนีกับสหราชอาณาจักร ฝรั่งเศส และโปแลนด์ อย่างไรก็ตาม การเจรจาต่าง ๆ ประสบกับความยากลำบาก สหภาพโซเวียตยืนยันในเขตอิทธิพลของตนลากจากฟินแลนด์ไปจนถึงโรมาเนีย และต้องการความช่วยเหลือทางทหารนอกจากประเทศที่ถูกโจมตีโดยตรงแล้ว แต่ยังรวมถึงทุกประเทศที่โจมตีประเทศในเขตอิทธิพลนี้ด้วย นับตั้งแต่จุดเริ่มต้นของการเจรจากับฝรั่งเศสและอังกฤษ ความต้องการของสหภาพโซเวียตในการยึดครองรัฐบอลติก (ลัตเวีย เอสโตเนีย และลิทัวเนีย) ก็ได้ปรากฏให้เห็นออกมาอย่างชัดเจนแล้ว นอกจากนี้ ฟินแลนด์ ยังถูกรวมไปอยู่ในเขตอิทธิพลของโซเวียตเช่นเดียวกัน และท้ายที่สุด สหภาพโซเวียตยังได้ต้องการสิทธิที่จะส่งกองทัพเข้าไปยังโปแลนด์ โรมาเนีย และรัฐบอลติก เมื่อสหภาพโซเวียตรู้สึกว่าความมั่นคงของตนถูกคุกคาม ทำให้รัฐบาลของประเทศต่าง ๆ ปฏิเสธข้อเสนอนั้น ดังที่รัฐมนตรีว่าการกระทรวงการต่างประเทศของโปแลนด์ โจเซฟ เบค ได้ชี้แจงว่า เมื่อสหภาพโซเวียตส่งทหารเข้ามาในดินแดนของตนแล้ว ทหารเหล่านั้นอาจไม่ได้ถูกเรียกกลับประเทศของตนอีกเลยก็เป็นได้ สหภาพโซเวียตไม่ไว้วางใจในความมั่นคงร่วมกันอย่างมีเกียรติของอังกฤษและฝรั่งเศส นับตั้งแต่ทั้งสองประเทศประสบความล้มเหลวที่จะป้องกันชัยชนะของฟาสซิสต์ ใน สงครามกลางเมืองสเปน หรือป้องกันเชโกสโลวาเกียจากนาซีเยอรมนีนอกจากนี้ สหภาพโซเวียตยังสงสัยว่าฝ่ายพันธมิตรตะวันตกอาจต้องการให้สหภาพโซเวียตรบกับเยอรมนีอย่างโดดเดี่ยว ขณะที่พวกตนคอยเฝ้ามองอยู่โดยไม่ช่วยเหลืออะไร และด้วยความกังวลดังกล่าว สหภาพโซเวียตจึงหันไปเจรจากับเยอรมนีแทน
เมื่อวันที่ 23 สิงหาคม ค.ศ. 1939 สหภาพโซเวียตได้ลงนามในกติกาสัญญาโมโลตอฟ-ริบเบนทรอพ กับนาซีเยอรมนี ซึ่งทำให้ฝ่ายพันธมิตรประหลาดใจมาก รัฐบาลของทั้งสองประเทศได้ประกาศว่าข้อตกลงดังกล่าวเป็นสนธิสัญญาไม่รุกรานระหว่างกัน แต่ในข้อตกลงลับของสนธิสัญญานั้น เป็นการตกลงแบ่งโปแลนด์ และยุโรปตะวันออกให้อยู่ภายใต้เขตอิทธิพลของนาซีเยอรมนีและสหภาพโซเวียต กติกาสัญญาโมโลตอฟ-ริบเบนทรอพ ซึ่งกล่าวว่าเป็นใบเบิกทางสำหรับการทำสงคราม และเป็นตัวแปรสำคัญในการตัดสินใจของฮิตเลอร์ในการบุกครองโปแลนด์
สนธิสัญญาดังกล่าวเป็นการเพิ่มพื้นที่ป้องกันเพิ่มเติมทางด้านตะวันตก นอกจากนั้น ยังได้เป็นการเพิ่มเติมดินแดน ซึ่งเคยถูกผนวกเข้ากับโปแลนด์เมื่อยี่สิบปีก่อนคืน และเป็นการรวมประชากรชาวยูเครนตะวันตก ชาวยูเครนตะวันออกและชาวเบลารุสเข้าด้วยกันภายใต้รัฐบาลโซเวียต ซึ่งนับเป็นครั้งแรกที่ประชากรดังกล่าวนี้อาศัยอยู่ภายในรัฐเดียวกัน ผู้นำโซเวียต โจเซฟ สตาลิน มองเห็นประโยชน์จากการทำสงครามในยุโรปตะวันตก ซึ่งอาจเป็นการบั่นทอนกำลังของศัตรูทางอุดมการณ์ของเขา และเป็นการขยายดินแดนใหม่ต่อการแพร่ขยายของคอมมิวนิสต์
ไม่นานหลังจากการบุกครองโปแลนด์ เมื่อวันที่ 1 กันยายน ค.ศ. 1939 ผู้นำนาซีได้กระตุ้นให้สหภาพโซเวียตได้ปฏิบัติตามข้อตกลง และโจมตีโปแลนด์จากทางตะวันออก เอกอัครทูตเยอรมนีแห่งกรุงมอสโก เฟรดริช เวอร์เนอร์ ฟอน เดอร์ ชูเลนบูร์ก และรัฐมนตรีว่าการกระทรวงการต่างประเทศของโซเวียต วยาเชสลาฟ โมโลตอฟ ได้แลกเปลี่ยนการเจรจาทางการทูตในประเด็นดังกล่าว
"''เมื่อนั้นโมโลตอฟได้ใช้สถานการณ์ทางการเมืองกับสถานการณ์ดังกล่าว และกล่าวว่า รัฐบาลโซเวียตได้มีความตั้งใจที่จะถือเอาโอกาสที่กองทัพเยอรมันรุกเข้าไปมากขึ้น เพื่อที่จะประกาศว่าโปแลนด์กำลังล่มสลาย และเป็นความจำเป็นของสหภาพโซเวียตที่จะให้ความช่วยเหลือชาวยูเครนและชาวรัสเซียขาว ซึ่งถูกคุกคามโดยเยอรมนี การอ้างเหตุผลนี้เป็นการเข้าแทรกแซงของสหภาพโซเวียต ซึ่งสามารถแก้ตัวต่อหน้ามวลชนจำวนมาก และเป็นการล้างภาพลักษณ์ของผู้บุกครองอีกด้วย"